Előterjesztés

Mórágy Községi Önkormányzat Képviselő-testülete 2018. május  31–én tartandó ülésére






4. számú napirendi pont

Tárgy: Éves összefoglaló jelentés Mórágy Községi Önkormányzat 2017. évi belső ellenőrzéséről

Előterjesztő: Glöckner Henrik polgármester

Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 119. § (3)-(4) bekezdése alapján a jegyző köteles – a jogszabályok alapján meghatározott – belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását, valamint a jegyző köteles gondoskodni - a belső kontrollrendszeren belül - a belső ellenőrzés működtetéséről. 

A költségvetési szervek belső kontrollrendszeréről és belső ellenőrzéséről rendelkező 370/2011. (XII. 31.) Korm. Rendelet 49. § (3a) bekezdése szerint a polgármester a tárgyévre vonatkozó éves ellenőrzési jelentést, – a tárgyévet követően, a zárszámadási rendelettervezettel egyidejűleg – a képviselő-testület elé terjeszti jóváhagyásra.
A belső ellenőrzési feladatok 2017. évi ellátására az Alisca Audit Kft. szolgáltatóval kötött megbízási szerződést a Völgységi Önkormányzatok Társulása, melynek alapján társult feladatellátás keretében a belső ellenőrzést Mórágy Község Önkormányzata tekintetében külső szakértő végezte.

Az államháztartásért felelős miniszter által közzétett módszertani útmutató figyelembevételével készült 2017. évre vonatkozó összefoglaló belső ellenőrzési jelentés az előterjesztés mellékletét képezi.

Kérem a Tisztelt Képviselő-testületet hogy a mellékletben foglalt, Éves összefoglaló jelentés Mórágy Községi Önkormányzat 2017. évi belső ellenőrzéséről szóló jelentést megtárgyalni és elfogadni szíveskedjék.

Határozati javaslat:

Mórágy Községi Önkormányzat Képviselő-testülete  .. /2018. (V.31.) határozata az Éves összefoglaló jelentés Mórágy Községi Önkormányzat 2017. évi belső ellenőrzéséről


Mórágy Községi Önkormányzat Képviselő-testülete a határozat mellékletét képező, Éves összefoglaló jelentés Mórágy Községi Önkormányzat 2017. évi belső ellenőrzéséről

szóló előterjesztést megtárgyalta és a jelentésben foglaltakat elfogadja.

Mórágy, 2018. május 23.









Glöckner Henrik









Polgármester
